
AN  DARA  CLO-BHUALADH. 


'N 


Cuiridh  mi  'ii  Gàelig  air  dòigh, 
An  t-eadar-dhealachadh  slàinteil 
Th'  eadar  bhi  cearr  'us  a'  cliòir : 
Cha  tuig  an  duine  'n  staid  Nàduir 
Briathrau  an  t-Slànaighear  mhòir, 
Nas  mò  na  thuigeas  fear  Gàelig 
Laidinn  a'  Phàpa  'san  Ròimh. 

Dorchadas  tiugli  thainig  oirun, 
Bho'n  uair  a  thuit  Adhamh  o  ghlòir. 
Tre  sheòltachd  an  nàmhaid  a  niheall  e, 
Chaidh  sinn  air  chall  anns  a'  cheò. 
Buaidh  le  comunn  mo  ghaoil ! 
Piseach  air  comunn  mo  gliaoil ! 
O !  soirbheachadh  math  leis  a'  chomunn 
A  chuir  an  droch  obair  fa-sgaoil. 

Chòmhdaich  an  ceò  ud  an  saoghal, 

Aghaidh  nan  daoine  's  nan  slògh, 

lonnus  gun  d'  fhàs  iad  cho  baoghalt' 

'Us  cuid  diu  cho  faoin  ris  na  h-eòìn; 

Dh'fhag  sud  an  sùilean  gun  leirsìnn, 

'S  an  cridhe  gun  ghleus  mar  bu  chòir, 

'S  a'  mhuinntir  nach  tuig  sud  cha-n  èisd  iad, 

Ri  focal  na  rèite  d'an  deòin. 


Is  eagalach  cunnartach  dhuinn 
Ceavtas  a'  bagr'  os  ar  cinn, 
An  talamh  a'  sgitheaehadh  fodhainn, 
'Us  othail  air  Ifrinn  d'a  chionn. 
Buaidh,  &c. 

Dh'fhàs  sliochd  Adhaimh  mar  bhrtiìdibh 

Thaobh  eòlais  'us  iìiil  agus  beachd; 

Mar  sin  cha  tuig  iad  an  cunntas 

Tha  'n  flnrinn  toirt  duinn  air  ar  staid, 

O  mliullach  ar  cinn  gu  ar  sàiltibh 

'N  ar  truaillidheachd  ghràìneil  gun  mhais' 

'N  ar  lobhadh  'nar  lotaibh,  's  'nar  creuchdaibh, 

'S  'nar  tobraiehibh  sgreubhach  air  fad. 

Sluic  eu-dionach  nach  cum 

Uisge  ged  rachadli  e  annt', 

Mar  gliarbh-thonnaibh  beucach  na  fairge 

Nach  aithnich  là  gailbheach  seach  ciùin. 
Buaidh,  &c. 

Ana'mannan  sìorruìdh  neo-bhàsmhor, 
'Chiich  air  bruaich  ànihuinn  nam  pian, 
Ri  mire,  ri  sìigradh,  's  ri  gàire, 
Deanamh  toìl  Shàtain  's  a  rian ; 
Ili  othail  'us  aighear  'us  sòlas, 
Mionnan  'us  còmhradh  nacli  f  hiach, 
Muinntir  a  stad  anns  a'  chòmhnard, 
'S  nach  deachaidh  air  fògradh  do'n  t-sliabh. 
Teichibh  le  'r  n-anamannaibh  truagh 
Dh'  ionnsuidh  na  carraig'  nach  gluais, 
losa  an  Slànaighear  gràdhach, 
Thug  air  an  nàmhaid  a'  bhuaidh. 
Buaidh,  «&c. 

Tha'm  Fàidh  Isaiah  ag  innseadh 

Mar  tha  na  mìltean  do  'n  t-slògh, 

Ged  chì  iad,  cha  chroid  iad,  's  ged  chluinn  iad 

Clia  tuig  iad  an  fhìrinn  na's  mò; 


Muinntir  air  cinntinn  cho  saibhir 
Thaobh  pailteis  an  reamhrachd  's  an  sòigh ; 
Chaog  iad  a  sìiilean,  's  an  cluasan 
Dhìiiu  iad  roimh  'n  f  huaim  a  bh'aig  Pòl. 
A'  siubhal  le  'm  barailibh  faoin, 
Ag  imeachd  le  'm  mearachdaibh  cLion, 
Is  eitidh  gun  reusan  a'  chuideachd 
Nach  gèilleadh  do  ghuth  an  Ard  Aoin. 
Buaidh,  &c. 

Dhùraigìnn  innseadh  'na  thrà  dhuibh 
Maille  ri  Abrah'm  'us  Maois, 
Isaac  'us  lacob  's  na  fàidhean, 
Na  h~Abstoil  's  an  Slànaighear  gaoil: 
'Us  ged  nach  do  chreid  thusa  riamh  iad, 
Tha  'n  geaUadh  cho  fìalaidh  's  cho  saor; 
Eirich  gu  grad  's  na  fan  diomhain, 
Theirig  do'n  f  hion-lios  a  shaoth'r. 
Far  am  bheil  craobhan  a'  fas, 
'Us  meanglain  gun  chrionach  fo  bhlà, 
Lilidhean  taitneach  ro  sgiamhach, 
'S  e  's  todhar  d'  am  friamhaibh  sud  gràs. 
Buaidh,  &c. 

Muinntir  gun  aoradh,  gun  ìirnaigh, 

Nach  fhiach  leò  gun  lìib  iad  an  glùn, 

Chithear  iad  f  hathast  ag  eiglieach 

'N  an  èigin  ri  slèibhtibh  fo  thìirs', 

A'  caoidh  mar  chaill  iad  an  cothrom, 

A  bh'  aca  sa'  choluinn  o  thìis, 

Ag  iarraidh  air  beanntaibh  's  air  creagaibh, 

Am  falach  o  eagal  a  ghnìiis. 

Glaodhaidh  iad  uile  gu  h-àvd 
Dol  sios  gu  starsnich  a'  bhàis, 
Ag  imeachd  gu  lasraichibh  sìorruidh 
'S  a  chaoidh  cha  tig  erioch  air  an  eràdh. 
Buaidh,  &c. 


Cornunn  mo  ghaoil-sa  da  rìreadh 
A  dh'innseadh  an  f  hìrinn  gun  sgleò, 
'S  a  mhìnicheadh  Criosda  o'n  Bhioball, 
Le  dearbhaidhean  cinnteach  gu  leòir; 
Cha'n  f  halbhadh  iad  idir  air  thuairmeas 
Le  aislingibh  bruadair  am  beòil, 
Coltach  ri  caoirich  an  tuaineil, 
'N  an  doill  dol  mu'n  cuairt  anns  a'  cheò. 
Mar  a  ni  muinntir  gun  tùr, 
Aodhairean  tha  'nan  cinn-iùil, 
'Chuireas  an  searbh  ann  an  àite 
A'  mhilis  do  chàch  anns  gach  ciiis. 
Buaidh,  &c. 


An-aoibhinn  do'n  t-seòrs'  ud  gu  cinnteach; 

Tha  'n  teisteanas  sgrìobhta  mar  tha ; 

'S  tha  bagraidhean  eagalach  fiUt'  ann 

Nach  aithne  do'n  t-saoghal  gun  ghràs; 

Madraidh  allta  an  anmoich 

Le  'm  plaosgaibh  cur  anmannan  bàs; 

O  !  's  toilichte  bhios  na  coin  bhalbh  ud, 

A  bhi  air  an  tearbadh  o  chàch. 
Greimichean  feòla  a  th'  annt', 
Dh'  àicheadh  iad  Criosda  mar  cheann ; 
B'f  hearr  leo  deadh-ghean  an  t-saoghail 
Na  dol  air  an  taobh  mach  do'n  champ. 
Buaidh,  &e. 


Glaodhaidh  iad  uile  le'm  beusaibh, 
'S  le  'n  gniomh'raibh  le  chèile  maraon, 
"Beir  uainn  e,  beir  uaiun  e,  ceus  e," 
Gheibhear  aig  treud  an  droch  Aoin ; 


*'  Cha  charaid  thusa  clo  Cheasar, 
"Ma  leigeas  tu  'n  ceud-ghin  fa  sgaoil." 
Earrannan  dhe  'n  droch  creud 
A  th'  aig  Eaglais  stèidhicht'  nam  plaosg. 
A'  mealladh  's  a'  dalladh  an  t-sluaigh, 
Le  'n  druidheachd  a'  bodhradh  an  cluas; 
Gadaichean  agus  luchd-reubainn, 
Tha  fathast  san  Eiphit  'nan  suain. 
Buaidh,  &c. 

Na  toraidhean  tha  iad  a'  giùlan 
Cho  soilleir  r'  an  cunntas  's  r'an  gnionih, 
Naimhdeas'  'us  gamhlas  'us  cùl-chainnt, 
Breugan  'us  sìigradh  gun  rian: 
Mionnan  'us  misg  'us  ceòl-gàire, 
Clamharsaich  ghràineil  uach  fhiach, 
Fanaid  'us  bleid  'us  droch  nàdur, 
Uabhar  'us  àrdan  am  friamh. 
Is  fùdar  bàit'  iad  gu  lèir 
Salann  gun  saiU  gun  bhlas  geur, 
'N  an  closaichibh  marbh'  anns  an  f  hàsach, 
Am  boladh  's  an  àileadh  ro  bhreun. 
Buaidh,  &c. 

Muinntir  tha  deanamh  le'n  innleachd 
Leac-lighe  nam  firean  deadh-mhais; 
Mar  bhallachaibh  geal'  air  an  aoladh, 
Cho  mìn  ris  an  t-siod'  o'n  leth  mach ; 
'S  nan  tugadh  tu  pionag  à  aodunn, 
Chitheadh  tu  caochladh  gach  dath, 
Tha  buidh'  agus  lachdunn'  'us  ciar  ann, 
'S  e  'n  dubh  'shnaithean  riaghailt  air  fad. 
Farmad  'us  mirun  us  fuath, 
Namihdeas  'us  gamhlas  us  fuachd; 
Is  olc  a'  ghlut-lionadh  clèir'  e, 
Air  f  halach  le  spèis  'us  ftìn-uaill. 
Buaidh,  &c. 


Tha  'n  nàdur  cho  salach  's  cho  truaiUidh, 
'S  chogràineil  ri  uaigh  san  leth  steach; 
*S  am  fireantachd  fèin  mar  leac-uachdair 
G'  an  cumail  an  snuadh  's  ann  an  dreach : 
Ach  nuair  a  thèid  cudthrom  r'  a  bruachaibh, 
'S  a  bhrìichdas  i  nuas  a  droch  shamh 
Aithn'chidh  gach  neach  tha  mu'n  cuairt  d'i, 
G'um  bheil  i  'na  h-uabhas  air  fad. 
'Us  teichibh  iad  uile  le  sgoim 
Nuair  chi  iad  an  stuth  tha  'na  broinn, 
'S  bidh  Eaglaisean  falamh  aig  mòran 
'S  an  coireachean  feòla  gun  ghreira, 
Buaidh  le,  &c. 

Bainne  gun  chàise,  gun  ìm  iad, 
Gun  bhlàthaich,  gun  bhrigh,  no  gun  mheang, 
DoiU  gun  leirsinn,  gun  sùilean, 
Gun  aithne,  gun  iìil,  no  gun  chainnt: 
Fion-lios  gun  toradh,  gun  drìichd  iad, 
Gun  taise,  gun  sugh,  gun  dad  ann, 
Mar  bhrìi  neo-thorrach,  's  beul  uaghach, 
Làn  ciocrais  'us  cruais,  agus  sannt. 
Bràithroan  Ghehasi  a  th'  annt', 
Thrèig  iad  a'  chòir  leis  an  t-sannt, 
"  An  àm  so  gu  culaidhibh  aodaicli 
"A  ghabhail  o  dhaoinibh  le  feall!" 
Buaidh,  &c. 

Tha  tuilleadh  r'a  innseadh  dlie  'n  truailleaclwi 

A  bhàrr  air  na  chual'  thu  do  'm  beus, 

Dh'  aicheadh  iad  Criosda  mar  uachdaran 

B'  fhearr  leo  an  tuarasdal  fèin; 

Caidlidh  iad  sios  air  an  cluasaig, 

Ged  thigeadh  an  ruaig  air  an  treud; 

'S  o'n  ràinig  mi  'n  fhad  so  'gan  luaidh  dhut, 

Is  èigin  domh  suathadh  r'an  creud : — 


'  Creideam  an  ckchaibh  's  an  aol, 
'  Creideam  's  a'  bhan  -righ  air  ghaol 
'Airgiod  achumail  am  làmhan, 
'  Dh'  f  heuch  ciod  e  tharas  mi  'n  t-saogh'l, 
"  Buaidh,  &c. 


"  Creideam  an  crodh  'us  an  caoirich, 

"  Creideam  an  stiopainibh  mòr; 

"  Creideam  san  duais  tha  mi  faotainn, 

"  An  t-aii-giod,  an  gliob  's  an  t-òr; 

"  Creideam  san  uachdaran  thìmeil 

"An  aghaidh  an  ni  a  deir  Pòl;" 

'S  o  nach  tig  am  bainne  r'an  caileachd 

Feumaidh  iad  Sà-beist  do  'n  fheòil. 

Dh'  ith  iad  i  uile  mar  tha, 

Ach  an  claigeann  'us  bàs  an  dà  laimh ; 

'S  do  bhrigh  gun  do  lot  iad  a  casan, 

Cha  dean  i  ceum  astair  gu  brath, 
Buaidh,  &c. 


"  Creideam  an  cùmhnanta  gniomha, 

"  Creideam  am  dheanadas  fèin, 

"  Creideam  sa'  Phàtronage  bhreugaich  ; 

"  A  dh'  ealaidh  a  stigh  air  a'  chlèir ; 

"  A  dh'  f  hògair  na  teaehdairean  diadhaidh 

"  'Nuair  chunnaic  iad  iomhaigh  na  bèist, 

"  'Us  Isean  a'  Phap'  a  bhi  riaghladh 

"  An  aite  Chriosda  Mac  Dhe." 

Is  uabliasach  gràineil  r'a  luaidh 
Gun  d'  aicheadli  iad  gradh  thoirt  do'n  Uan, 
Ag  iar-bleoghan  Gineil  na  Stàta, 
'S  naeh  faigh  iad  an  sath  fad  an  cuairt, 
Buaidh,  &c. 


Is  èigiu  domh  nise  bhi  crìocLuacliadh, 
'S  innseadh  mu  ghniomharraìbh  chàich, 
Am  Protest  a  tharruing  na  Diadhairean 
'S  a  chuir  iad  air  beulthaobh  na  stat'; 
Le  dearbhaidhean  soilleir  o'  n  f  hìrinn 
Air  an  toirt  a  mach  dìreach  o'n  aithn'; 
Cha  'n  f  haigh  iad  fios-freagairt  nan  cìi©ean 
O  chlaigeann  gun  suilean  gu  bràth. 

Slighe  Bhalaim  a  th'  ac', 

Agus  creud  Chain '  s  a'  phae, 

Ciocras  Esau  'us  Achain, 

'S  iad  beachdan  Nàmain  am  beachd, 
Buaidh,  &c. 


